Kedvezményezett neve: Assist - Trend Észak Kft.

Projekt címe: Az Assist-Trend Észak Kft. munkavállalóinak képzése a versenyképesség növelése érdekében

Projekt azonosító száma: GINOP-6.1.6-17-2018-00735

Támogatás összege 8 598 725Ft

Támogatás mértéke: 100 %

Projekt tartalmának bemutatása:

A folyamatosan és egyre gyorsabban változó környezetünkben a vállalkozások alapvető érdeke, hogy a változásokhoz minél hatékonyabban alkalmazkodjanak. Ebben segítséget nyújt a munkahelyi képzés is, melynek általános értelemben vett célja, hogy biztosítsa azokat a kompetenciákat a szervezetben, amelyek segítségével a szervezet rugalmasan tud alkalmazkodni a változó kihívásokhoz, illetve amelyek szükségesek a meglévő szervezeti kultúra megtartásához vagy fejlesztéséhez. A munkahelyi képzés előnyei között szerepelhet többek között az erős célra orientáltság, a csoportdinamika felgyorsítása, a specifikus szervezeti problémák hatékonyabb megoldása.

Az Assist-Trend Észak Kft. számára fontos szempont, hogy a munkavállalóit ösztönözze és támogassa az egész életen át tartó tanulásban, így a munkavállalók jobban tudnak alkalmazkodni a munkaerő-piaci és társadalmi változásokhoz. A Kft. előző évi statisztikai létszáma 11 fő, a képzésbe bevontak száma 11 fő, így korra, nemre, iskolai végzettségre való tekintet nélkül kerülnek bevonásra a munkavállalók. Emellett akit fejlesztenek, az fontosnak érzi magát a szervezetben, motiváltabb lesz a pozíciójában, csapatában. A képzés bizalmi kapcsolat munkáltató és munkavállaló között, mindkettejüknek perspektívát ad.

A Kft. fokozott figyelemmel kísérte a képző intézmény kiválasztását, hisz elsődleges szempontja a színvonalat oktatás volt.

Ezért ennek a projektnek a keretében a Kft az alábbi képzések megvalósítását tervezi:

• OKJ 31 341 05 Élelmiszer- és vegyi áru eladó (350 óra) 10 fő részére – az OKJ-s képzés a Kft. profiljához igazodik. 10 fő vesz részt a képzésen, ezáltal megnövelve a vállalkozás versenyképességét és esélyét a terjeszkedésre is. Sajnos az OKJ-s képzések között nem szerepel külön a vegyi áru eladó, csak kapcsoltan az élelmiszer eladóval, így a munkavállalók ezt a képzést kapják.

• Első lépések a digitális világba – IKER 1 szintű képzés 4 fő részére – a digitális gazdaságba történő beilleszkedés javítása érdekében elengedhetetlen ez a képzés. Célunk a munkakörökhöz kapcsolódó általános és speciális informatikai szaktudás átadása.

• IPAR 4.0 Felkészülés Képzés (szervezeti filozófia vállalati bevezetéséhez valamint fejlesztéséhez szükséges munkavállalói kompetenciák fejlesztése) 2 fő részére

Projekt megvalósulásának időtartama: 2019.03.06. – 2019.09.30.